ก

ชื่อเรื่อง              รายงานการจัดกิจกรรมกลางแจ้งการละเล่นแบบไทยเพื่อส่งเสริมพัฒนาการ  
                          ด้านร่างกาย  สำหรับเด็กปฐมวัย  ชั้นอนุบาลปีที่  2 โรงเรียนเทศบาลบ้านศรีมหาราชา 
                          อำเภอศรีราชา   จังหวัดชลบุรี
ชื่อผู้รายงาน      นางยุพิน   นามจิต
ตำแหน่ง

ครู วิทยฐานะ  ครูชำนาญการ
ปีการศึกษา        2556
บทคัดย่อ

การศึกษาครั้งนี้มีวัตถุประสงค์  1)  เพื่อศึกษาพัฒนาการด้านร่างกายของเด็กปฐมวัย             ชั้นอนุบาลปีที่  2  ก่อนและหลังการจัดกิจกรรมกลางแจ้งการละเล่นแบบไทย  2) เพื่อเปรียบเทียบพัฒนาการด้านร่างกายของเด็กปฐมวัย  ชั้นอนุบาลปีที่  2  ก่อนและหลังการจัดกิจกรรมกลางแจ้งการละเล่นแบบไทย
 กลุ่มตัวอย่างที่ใช้ในการศึกษาครั้งนี้  ได้แก่ เด็กชาย  เด็กหญิง  อายุระหว่าง  5  - 6 ปี  ที่กำลังศึกษาอยู่ในชั้นอนุบาลปีที่  2 / 5  ภาคเรียนที่  1  ปีการศึกษา  2556  ของโรงเรียนเทศบาลบ้านศรี     มหาราชา   อำเภอศรีราชา   จังหวัดชลบุรี  จำนวนทั้งสิ้น  28  คน โดยใช้แผนการทดลองแบบศึกษากลุ่มเดียว  วัดก่อนและหลังการทดลอง  เครื่องมือที่ใช้ในการศึกษาคือ  คู่มือการจัดกิจกรรมกลางแจ้งการละเล่นแบบไทย  เพื่อส่งเสริมพัฒนาการด้านร่างกาย    สำหรับเด็กปฐมวัย  ชั้นอนุบาลปีที่ 2      แผนการจัดประสบการณ์กิจกรรมกลางแจ้งการละเล่นแบบไทย  เพื่อส่งเสริมพัฒนาการด้านร่างกาย  สำหรับเด็กปฐมวัย  ชั้นอนุบาลปีที่ 2   แบบทดสอบเชิงปฏิบัติพัฒนาการด้านร่างกาย  สำหรับเด็กปฐมวัย  ชั้นอนุบาลปีที่  2  สถิติที่ใช้ในการวิเคราะห์ข้อมูลประกอบด้วย การหาค่าเฉลี่ย(Mean)            ค่าความเบี่ยงเบนมาตรฐาน (Standard  Deviation)  การทดสอบความแตกต่าง  (t – test for dependent  samples)

ผลการศึกษาพบว่า

พัฒนาการด้านร่างกายของเด็กปฐมวัย  ชั้นอนุบาลปีที่ 2 ที่ได้รับการจัดกิจกรรม                  กลางแจ้งการละเล่นแบบไทย  เพื่อส่งเสริมพัฒนาการด้านร่างกาย  ในภาพรวมเด็กปฐมวัย                  มีพัฒนาการด้านร่างกายสูงขึ้น  โดยก่อนการจัดกิจกรรมกลางแจ้งการละเล่นแบบไทย  เพื่อส่งเสริมพัฒนาการด้านร่างกาย  มีคะแนนเฉลี่ยรวม   X  =  41.86  , SD  = 5.27  และหลังการจัดกิจกรรม      กลางแจ้งการละเล่นแบบไทย  เพื่อส่งเสริมพัฒนาการด้านร่างกาย  มีคะแนนเฉลี่ยรวม  X  =  54.07  , SD  = 4.44   
การเปรียบเทียบคะแนนเฉลี่ยพัฒนาการด้านร่างกาย  ก่อนและหลังการจัดกิจกรรมกลางแจ้งการละเล่นแบบไทย  เพื่อส่งเสริมพัฒนาการด้านร่างกาย  ของเด็กปฐมวัย  ชั้นอนุบาลปีที่  2  มีความแตกต่างกันอย่างมีนัยสำคัญทางสถิติที่ระดับ  .01
